**արձանագրություն**

**ՀԱՆՐԱՅԻՆ ԼՍՄԱՆ / ՔՆՆԱՐԿՄԱՆ**

«Հայաստանի Հարնապետության տնտեսական և սոցիալական ենթակառուցվածքների զարգացմանն ուղղված Գյումրի համայնքի կողմից ներկայացվող 2025 թվականի իրականացվելիք սուբվենցիոն ծրագրերի վերաբերյալ»

ՀՀ Շիրակի մարզ 21 մայիս, 2025 թ.

Ք. Գյումրի, Վարդանանց հր. 1 ժամը՝ 15:00Նիստը Հանրային բաց լսումը և քննարկումը վարում էր Գյումրու քաղաքապետի առաջին տեղակալ՝ Ա.Գ.Առաքելյանը:

Զեկուցող՝ Լ. Մխիթարյան

Համազեկուցողներ՝ Ռ. Գևորգյան, Լ. Բարսեղյան

1. Սուբվենցիոն ծրագրի ներկայացում։
2. Հարց ու պատասխանի հատված։
3. Լսման ամփոփում։

Նիստի բացում-բացման խոսքով հանդես եկավ ՀՀ Շիրակի մարզի Գյումրի քաղաքի փոխքաղաքապետ պարոն Առաքելյանը, ով ներկայացրեց հանրային քննարման թեմայի վերաբերյալ՝ համաձայն սահմանված  կարգի հանրային քննարկման  մասնակիցը քննարկման դրված հարցի վերաբերյալ կարող է հնչեցնել բանավոր ձևով կամ դրանք գրավոր տեսքով ներկայացնել հանրային քննարկման քարտուղարին։ Հանրային քննարկման մասնակիցները կարող են իրենց առարկությունները և առաջարկությունները ուղարկել Գյումրու համայնքապետարանի պաշտոնական էլեկտրոնային հասցեին կամ գրավոր տեսքով ներկայացնել հանրային քննարկման քարտուղարին նաև հանրային քննարկման ավարտից հետո:

**Լ. Բարսեղյանն** իր խոսքում մասնավորապես նշեց հետևյալը, որ կառավարություն են ներկայացնելու երկու կարևոր ծրագիր, որպեսզի կարողանան կառավարությունից ստանալ սուբվենցիաներ և նշեց այդ երկու ծրագրերի մասին. որոնցից առաջինը վերաբերում է փողոցների հիմնանորոգմանը (ներառյալ մայթեր) և երկրորդը համայնքին անհրաժեշտ համապատասխան գույքի և տեխնիկայի ձեռքբերումն է, այնուհետև բանախոսը նշեց, որ հիմնանորոգվող փողոցները թվով 18-ն են, ավելացրեց որ ընդհանուր ծրագրի արժեքից կազմում է 2.291.334.200ՀՀ դրամ, որից համայնքի ներդրումը կազմում է 1.260.233.810ՀՀ դրամ, իսկ երկրորդ ծրագիրը իր մեջ ներառում է համայնքին անհրաժեշտ գույք և տեխնիկայի ձեռքբերումն է, որի ընդհանուր արժեքը կազմում է 170.235.194ՀՀ դրամ, որից համայնքի ներդրումն է 93.629.356ՀՀ դրամ նախատեսվում է ձեռք բերել 1 բազմաֆունկցիոնալ ճանապարհային մեքենա, 1 մինի ամբարձիչ, 1 բեռնատար մեքենա, 2000 լեդ լուսատու, մեկուսացված մետաղալար, 100 նստարան և 100 աղբաման։

Այնուհետև նշվեց որ փողոցները ընտրվել են քաղաքացիների դիմումների հիման վրա կոմունալ բաժնի նախորդ տարվա դեկտեմբերին։

  **Կ․ Մանասյանը** հարց բարձրացրեց Քութաիսյան և Մանուշյան փողոցի վերաբերյալ, որը ներառված չէր այդ ցուցակում։

Բանախոսը հարցին պատասխանեց, որ նախագծիը մրցույթը հաղթել են անցած տարի դեկտեմբերին և այդ փողոցների վերաբերյալ պետք է նախապես գրավոր տեսքով ներկայացվեր նախագծողին, հետագայում շինարարության ընթացքում 10%-ի շրջանակում եթե տեղավորվեցին հնարավոր է ավելացվի։ Հիմնականում ընտրված են այն փողոցները որտեղ կա դպրոց մանկապարտեզ։

**Ա․ Չադրյանը** հարց բարձրացրեց Ներսես Շնորհալու հատվածի վերաբերյալ, այլ հատված։

Զեկուցողն էլ պատասխանեց կարելի է փոփոխության ենթարկել եթե փողոցի անունը չի փոխվում, եթե խաչմերուկ է փոխվում հնարավոր չէ, այդ փողոցի մյուս հատվածը վերանորոգելու համար, պետք է դիմել կառավարություն, որ այդ հատվածը հանեն տեղափոխեն այդ նույն քառակուսիով Ներսես Շնորհալու վերևի հատվածը։

Հանրային լսման մասնակիցները միաձայն ընդգծեցին ծրագրի արդիականությունն ու անհրաժեշտությունը համայնքի կայուն զարգացման համատեքստում։

Ելնելով վերը նշվածից՝ առաջարկվեց ավագանուն հաստատել սուբվենցիոն ծրագրի նախագիծը և այն ներկայացնել լիազոր մարմիններին՝ պետական ֆինանսավորման և համատեղ իրականացման նպատակով։

 Հանրային լսում վարողը հանրային լսումը հայտարարեց ավարտված:

Հանրային լմանը մասնակցեցին 13 անձ:

**Գյումրու համայնքապետարանի**

 **աշխատակազմի քարտուղարի**

**ժամանակավոր պաշտոնակատար՝ Կ.Մալխասյան**